ඒ හේතුවෙන් දැඩිලෙස අබලන් වී ජරාජීර්ණ තත්ත්වයට මේ නිවාස සංකීර්ණය පත්ව තිබීම නිසා එම නිවාසවල වැසියන්ට හා කුඩා දරු දැරියන්ට වාසය කිරීමට පවා නොහැකි තත්ත්වයක් උදා වී තිබිණි.මේ පිළිබඳව අවධානය යොමුකළ විමල් වීරවංශ ඇමතිවරයා එම නිවාස ව්‍යාපෘතියේ තත්ත්වය පිළිබඳ කරුණු සොයා බලා කඩිනමින් නිවාස ව්‍යාපෘතියේ ප්‍රතිසංස්කරණ කටයුතු ආරම්භ කරන ලෙස සහාධිපත්‍ය කළමනාකරණ අධිකාරියේ නිලධාරීන්ට උපදෙස් ලබා දුන්නේය.ඒ අනුව 2013 වසරේදී ප්‍රතිසංස්කරණ කටයුතු ආරම්භ කර වසරකට වඩා අඩු කාලයක් තුළ මහල් නිවාස සංකීර්ණය මුළුමනින්ම ප්‍රතිසංස්කරණය කර නව මහල් නිවාස සංකීර්ණයක තත්ත්වයට පත්කරන ලදී.“නගමු පුරවර” මහල් නිවාස ප්‍රතිසංස්කරණ වැඩසටහන යටතේ සහාධිපත්‍ය කළමනාකරණ අධිකාරිය විසින් මෙහි ප්‍රතිසංස්කරණ කටයුතු සිදුකර තිබේ.